સીધા કરવેરાના કાયદાઓ હેઠળ હિંદુ અવિભક્ત કુટુંબ (Hindu Undivided Family) ને વિશિષ્ટ કરપાત્ર દરજ્જો આપવામાં આવ્યો છે અને આવકવેરાના કાયદામાં હિંદુ અવિભક્ત કુટુંબ (જેને ટૂંકમાં ’HUF’ તરીકે સંબોધવામાં આવે છે)ને સંબંધિત ખાસ જોગવાઈઓનો સમાવેશ કરવામાં આવ્યો છે. એચ. યુ. એફ. ની વ્યાખ્યા સીધા કરવેરાના કોઈપણ કાયદા હેઠળ જુદા સ્વરૂપે આપવામાં આવી નથી, માટે તેનો અર્થ હિંદુ કાયદા હેઠળ પ્રચલિત અર્થના સંદર્ભમાં કરવાનો રહે છે.